
Na podlagi 10. člena zakona o športu (Ur. l. RS, št. 22/98), 8. točke 7. člena Statuta Občine Gornji Petrovci (Uradni list RS, št. 101/2006, z dne, 03.10.2006) in določil Odloka o proračunu Občine Gornji Petrovci za leto 2017 (Uradni list RS, št. 17/2016, z dne, 29.02.2016) objavlja Občina Gornji Petrovci 


Javni razpis
za sofinanciranje športnih programov v Občini Gornji Petrovci za leto 2017



I. Na razpis za sofinanciranje športnih programov se lahko prijavijo: športna in ostala društva, šola.

II. Pogoji, ki jih morajo izpolnjevati prijavitelji za javni razpis: 
1. da imajo sedež v Občini Gornji Petrovci,
2. da so registrirani za opravljanje športne dejavnosti,
3. da imajo zagotovljene materialne, prostorske, kadrovske in organizacijske možnosti za uresničitev načrtovanih športnih aktivnosti,
4. da imajo zagotovljeno redno vadbo, 
5. da imajo urejeno evidenco o članstvu, plačani članarini in ostalo dokumentacijo, kot to določa zakon o društvih, 
6. redno letno dostavljajo občini podatke o članstvu, poročila o realizaciji programov, načrt aktivnosti in poročila o doseženih rezultatih, 
7. da izpolnjujejo pogoje in merila iz pravilnika, ki so podlaga za vrednotenje športnih programov. 

III. V letu 2017 bomo sofinancirali izvajalcem športnih programov naslednje vsebine: 

1. prostočasno športno vzgojo otok in mladine,
2. kakovostni šport,
3. športno rekreacijo,
4. redno delovanje športnih društev.


IV. Izbrane programe bomo sofinancirali na podlagi pravilnika o načinu vrednotenja športnih programov v Občini Gornji Petrovci. 


V. Rok za  predložitev prijav in način predložitve: rok za prijavo programov je do 14.02.2017. Prijave pošljite priporočeno v zaprti kuverti, na naslov: Občina Gornji Petrovci, Gornji Petrovci 31/d, 9203 Petrovci, s pripisom »Javni razpis – šport 2017«.  Kontaktna oseba s strani naročnika je Sonja Kerčmar, tel. 02/ 55 69 007. 
Odpiranje prejetih vlog opravi strokovna komisija v roku 14 dni po zaprtju javnega razpisa.

VI. Prijava mora biti dana na obrazcih naročnika. Priložiti je potrebno tudi fotokopijo odločbe o registraciji društva in zapisnik letnega občnega zbora društva. 

VII. Sklep o dodelitvi finančnih sredstev bodo prijavljeni izvajalci prejeli v 30 dneh po odpiranju prijav. 

VIII. Z izbranimi izvajalci bomo sklenili pogodbe o sofinanciranju športnih programov. 


	
          											    Župan
								    		 Občine Gornji Petrovci 
								         		     Franc Šlihthuber	l.r.							 

